Tilstand stabil Den 43-årige mand, der natten til torsdag blev udsat for et voldsomt overfald i sin lejlighed i Nørresundby, meldes nu uden for livsfare, oplyser Nordjyllands Politi. Manden fik blandt andet punkteret begge lunger, og da politiet nåede frem til lejligheden stod en 41-årig mand stadig og trampede på sit offers hoved. Efter en mindre omgang håndgemæng med ordensmagten blev den 41-årige overmandet og anholdt. Han blev efterfølgende varetægtsfængslet i fire uger, og han kærede ikke fængslingskendelsen. I retten sagde han blot, at han intet huskede fra overfaldet. Ifølge politiet er motivet formentlig jalousi. /ritzau/
En mand fra Nørresundby blev i går udsat for et voldsomt overfald, hvor han blandt andet blev trampet i hovedet og fik punkteret lungerne. Han er nu uden for livsfare.